ชัยชนะของไก่รองบ่อนต่อทีมโปรด
การยิงลูกโทษวินาทีสุดท้าย ที่ทำให้ชนะการแข่งขัน
ผลจากการฝึกซ้อมอย่างหนัก ที่ถูกประกอบเข้าด้วยกัน
หลายคนชอบที่จะเชิดชูชัยชนะ ในสนามแข่ง
เชียร์ทีมที่ชื่นชอบ
และเล่นกีฬา
แต่คำถามก็คือ เราควรที่จะหมกมุ่นกับกีฬาหรือเปล่า
การเล่นกีฬาดีต่อเรา อย่างที่เราทำให้มันเป็น
หรือมันเป็นแค่กิจกรรมยามว่างเพื่อความสนุก และผ่อนคลายเท่านั้น
วิทยาศาสตร์มีความเห็นต่อเรื่องนี้อย่างไร
ประการแรก มันเป็นที่ยอมรับว่า การออกกำลังกายดีต่อร่างกายและจิตใจ
และนั่นมันก็จริง
การออกกำลังกาย โดยเฉพาะเมื่อคุณยังเด็ก มีประโยชน์มากมายต่อสุขภาพ
อย่างเช่น เสริมความแข็งแรงให้กระดูก
กำจัดคอเรสเตอรอลไม่ดี ออกจากเส้นเลือดแดง
และลดความเสี่ยงของเบาหวาน ความดันสูง และโรคหลอดเลือดในสมอง
สมองของเราปล่อยสารเคมีต่าง ๆ มากมาย เมื่อเราออกกำลังกาย
รวมถึง เอ็นดอร์ฟิน
ฮอร์โมนธรรมชาติ
ซึ่งควบคุมการตอบสนองต่อความเจ็บปวด และความพอใจ ในระบบประสาทส่วนกลาง
สามารถนำมาซึ่งภาวะครึ้มใจ หรือที่เรามักเรียกว่า ความสุขของนักวิ่ง
เอ็นดอร์ฟินที่เพิ่มขึ้น และการมีกิจกรรมทางกายที่สม่ำเสมอ
สามารถทำให้คุณมีสมาธิดีขึ้น และพัฒนา อารมณ์และความทรงจำของคุณให้ดีขึ้น
ฉะนั้น มันหมายความว่า เราจะได้รับประโยชน์ จากการไปยิมห้าวันต่อสัปดาห์
เท่ากับที่เราเข้าร่วมทีม และทำการแข่งขันหรือเปล่า
เอาล่ะ ตรงนี่แหละที่น่าสนใจ
เพราะว่า กลายเป็นว่า ถ้าหากคุณเจอกีฬาและทีมที่ชอบ
การศึกษาแสดงว่า มันมีประโยชน์มากมาย
ที่เหนือไปกว่าประโยชน์ทางกายภาพ และจิตใจ จากการออกกำลังกายอย่างเดียว
ที่เด่นชัดที่สุด คือประโยชน์ทางด้านจิตวิทยา
ทั้งในระยะสั้นและยาว
ประโยชน์บางอย่างมาจากประสบการณ์ร่วม จากการได้อยู่ในทีม
ยกตัวอย่างเช่น การเรียนรู้ที่จะไว้ใจ และพึ่งพาคนอื่น
การยอมรับความช่วยเหลือ
การให้ความช่วยเหลือ
และการทำงานร่วมกัน เพื่อไปสู่เป้าหมายเดียวกัน
นอกจากนี้ การยึดมั่นต่อทีม และการทำอะไรบางอย่างที่สนุก
ยังสามารถทำให้การสร้างนิสัย ในการออกกำลังกายเป็นประจำง่ายขึ้น
การร่วมงานกีฬาสีของโรงเรียน ยังแสดงให้เห็นว่า
มันลดความเสี่ยงการเป็นโรคซึมเศร้า ได้มากถึงสี่ปี
ในขณะเดียวกัน ความมั่นใจในตัวเอง และความเชื่อมั่นก็เพิ่มขึ้นด้วย
มีเหตุผลบางประการที่อธิบายได้
เหตุผลหนึ่งมาจากการฝึกซ้อม
ด้วยการฝึกฝนทักษะนั้น ๆ
โดยเฉพาะอย่างยิ่งเมื่อมีครูฝึกสอนที่ดี
คุณกระตุ้นการเติบโตทางทัศนคติ ในตัวคุณเอง
นั่นเป็นตอนที่คุณบอกว่า "แม้ว่าวันนี้ฉันจะทำไม่สำเร็จ
ฉันสามารถที่จะพัฒนาตัวเอง จากการฝึกฝน และจะทำได้ในสักวัน"
ทัศนคตินั้นเป็นประโยชน์ สำหรับทุก ๆ คน
และการเรียนรู้ผ่านความผิดพลาด
ก็เป็นหนึ่งในประโยชน์ระยะยาว ที่ถูกส่งผ่านมาจากการเล่นกีฬา
ประสบการณ์ของความพ่ายแพ้ สามารถสร้างพลังเข้มแข็ง
และความรู้จักประมาณตน ซึ่งเป็นสิ่งสำคัญสำหรับการเรียน
การเข้าสังคม
และการจัดการต่าง ๆ ทางกายภาพ
ฉะนั้น ถ้าทีมของคุณ ไม่ได้ชนะไปสักทุกครั้ง หรือไม่เคยชนะ
มันก็ยังมีประโยชน์ ต่อประสบการณ์ของคุณ
ทีนี้ ไม่ใช่ว่าทุกคนจะชอบกีฬาทุกอย่าง
บางที ทีมหนึ่งอาจมุ่งมั่น ในการแข่งขันมากเกินไป
หรือไม่แข่งขันมากพอ
คุณสามารถใช้เวลาในการหากีฬา ที่เข้ากับกำลังของคุณได้
มันเป็นเรื่องปกติ
แต่ถ้าคุณใช้เวลาในการค้นหาสักพัก
คุณจะเจอกีฬา ที่เหมาะกับความต้องการของคุณ
และถ้าคุณพบมันแล้ว มันจะมีประโยชน์มากมาย
คุณจะเป็นส่วนหนึ่ง ของกลุ่มที่ให้การสนับสนุน
คุณจะสร้างความมั่นใจในตัวเอง
คุณจะทำให้ร่างกายของคุณได้ออกกำลัง
และคุณจะได้บำรุงจิตใจของคุณ
แถมยังได้สนุกอีกต่างหาก